
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 429 

15 Ιουνίου 1999 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημιώσεων ακινήτων 
που απαλλοτριώθηκαν με την υπ’ αρ. 2713/13.6.97 
απόφαση αναγκαστικής απαλλοτρίωσης του Ανα- 
πλ. Περιφερειακού Διευθυντή Καβάλας για την κα¬ 
τασκευή του έργου «Κατασκευή κόμβου Περιμε¬ 
τρικής οδού σχεδίου πόλης Καβάλας στη χ.θ. 
161+00 της Ε0 2».... 

Ανακοίνωση παρακατάθεσης αποζημιώσεως ακινή¬ 
των που απαλλοτριώθηκε με την κοινή απόφαση 
1093406/6250/0010/20.8.1996 Υπουργείων Οικο¬ 
νομικών και Δημόσιας Τάξης για τις ανάγκες επέ¬ 
κτασης της Αστυνομικής Σχολής ζάνθης. 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Χαρακτηρισμός του οικισμού Αγ. Ιωάννη της Κοινότη¬ 
τας Αγ. Ιωάννη (Ν. Εύβοιας) ως παραδοσιακού και 
καθορισμός ειδικών όρων και περιορισμών δόμη¬ 
σης αυτού . 

ΑΠΟΦΑΣΕΙΣ 

Αναστολή χορήγησης οικοδομικών αδειών σε εντός 
και εκτός του εγκεκριμένου ρυμοτομικού σχεδίου 
περιοχές του Δήμου Καματερού (Ν. Αττικής). 


ΑΠ ΑΛΛΟΤΡΙΩΣ ΕΙΣ 

ΑΝΑΚΟΙΝΩΣΕΙΣ 

Αριθ. 1202 0) 

Ανακοίνωση παρακατάθεσης αποζημιώσεων ακινήτων 
που απαλλοτριώθηκαν με την αρ. 2713/13.6.97 από¬ 
φαση αναγκαστικής απαλλοτρίωσης του Αναπλ. Περι¬ 
φερειακού Διευθυντή Καβάλας για την κατασκευή του 
έργου «Κατασκευή κόμβου Περιμετρικής οδού σχε¬ 
δίου πόλης Καβάλας στη χ.θ. 161 +00 της ΕΟ 2». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ - ΘΡΑΚΗΣ 
Σύμφωνα με τα άρθρα 7 και 8 του Ν.Δ. 797/71 «περί ανα¬ 
γκαστικών απαλλοτριώσεων», γνωστοποιούμε: 


1. Σε όσους έχουν ή διεκδικούν δικαιώματα κυριότητας 
στα ακίνητα με την αριθμ. 2713/13.6.97 απόφαση του Ανα¬ 
πλ. Περιφερειακού Διευθυνπί Καβάλας (ΦΕΚ 581/7.7.97 
τ.Δ') για την κατασκευή του έργου του θέματος. 

2. Στους ενυπόθηκους δανειστές και στους τρίτους 
διεκδικητές των ακινήτων αυτών ότι η αποζημίωση της 
εδαφικής επιφάνειας και των επικειμένων τους, όπως 
περιγράφονται στο σχετικό κτηματολογικό πίνακα, που 
καθορίστηκε με την 9/1998 απόφαση του Μονομελούς 
Πρωτοδικείου Καβάλας, έχει παρακατατεθεί στο Ταμείο 
Παρακαταθηκών και Δανείων Α' Καβάλας. Σχετικά έχει 

1 εκδοθεί το 36955/5.4.99 Γραμμάτιο Σύστασης Παρακα¬ 
ταθήκης ποσού ενός εκατομμυρίου οκτακόσιων σαράντα 
χιλιάδων εξακοσίων εβδομήντα δραχμών (1.840.670). Η 
αποζημίωση θα αποδοθεί σε εκείνους που θα αναγνωρι- 
σθούν δικαιούχοι με τη νόμιμη διαδικασία. 

2 Η ανακοίνωση αυτή να δημοσιευθεί στην Εφημερίδα της 
Κυβερνήσεως. 

Καβάλα, 21 Μάίου 1999 

Ο Γεν. Γραμ. Περιφέρειας 
ΣΤΑΥΡΟΣ ΚΑΜΠΕΛΗΣ 

-Φ- 

3 Αριθ. 3420 (2) 

Ανακοίνωση παρακατάθεσης αποζημιώσεως ακινήτων 

που απαλλοτριώθηκε με την κοινή απόφαση 
1093406/6250/0010/20.8.1996 Υπουργείων Οικονομι¬ 
κών και Δημόσιας Τάξης για τις ανάγκες επέκτασης 
της Αστυνομικής Σχολής Ξάνθης. 

Ο ΝΟΜΑΡΧΗΣΞΑΝΘΗΣ 

Έχοντας υπόψη: 

Τα άρθρα 7 και 8 του Ν.Δ. 797/71 «Περί αναγκαστικών 
απαλλοτριώσεων», γνωστοποιούμε: 

α) Σε όσους έχουν ή διεκδικού δικαιώματα κυριότητος 
στα ακίνητα που απιιλλοτριώθηκαν αναγκαστικά με την 
κοινή απόφαση 1093406/6250/0010/20.8.1996 Υπουρ¬ 
γείων Οικονομικών και Δημόσιας Τάξης για τις ανάγκες 
επέκτασης της Αστυνομικής Σχολής Ξάνθης. 

β) Στους ενυπόθηκους δανειστές και στους τρίτους 
διεκδικητές των ακινήτων αυτών, ότι: 

Η συμπληρωματική αποζημίωση της εδαφικής επιφά¬ 
νειας και των επικειμένων της, όπως αυτά περιγράφονται 
στους σχετικούς κτηματολογικούς πίνακες, που καθορί- 

σθηκε με την αριθ. 223/1998 απόφαση Εφετείου Θράκης 
και την με αριθ. 92/1998 απόφαση του Μον. Πρωτ. Ξάν¬ 
θης, έχει παρακατατεθεί στο Ταμείο Παρακαταθηκών και 
Δανείων ΔΟΥ Β' Ξάνθης. Σχετικά έχει εκδοθεί με το αριθ. 
3367/12.5.1999 γραμμάτιο συστάσεως παρακαταθήκης 
ποσού τριάντα έξι εκατομμυρίων εννιακοσίων δώδεκα χι¬ 
λιάδων διακοσίων εβδομήντα έξι (36.912.276) δραχμών. 

Η αποζημίωση θα αποδοθεί σ’ εκείνους που θα αναγνω- 
ρισθούν δικαιούχοι με τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Ξάνθη, 20 Μαΐου 1999 

Ο Νομάρχης 
ΓΕΩΡΓΙΟΣ ΠΑΥΛΙΔΗΣ 
-♦- 

Π ΟΛΕΟΔΟΜ ΙΑ 

ΔΙΑΤΑΓΜΑΤΑ 

(3) 

Χαρακτηρισμός του οικισμού Αγ. Ιωάννη της Κοινότητας 
Αγ. Ιωάννη (Ν. Ευβοίας) ως παραδοσιακού και καθορι¬ 
σμός ειδικών όρων και περιορισμών δόμησης αυτού. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 4 (παρ. 1) του Ν. 
1577/1985 «Γενικός Οικοδομικός Κανονισμός» (Α' 210), 
όπως το άρθρο 3 τροποποιήθηκε με το άρθρο 1 (παρ. 1) 
του Ν. 1772/1988 «Τροποποίηση διατάξεων του Ν. 
1577/1985 «ΓΟΚ» και άλλες διατάξεις» (Α'91). 

2. Τις διατάξεις της παρ. 9β του άρθρου 25 του Ν. 
2508/1997 «Βιώσιμη οικιστική ανάπτυξη των πόλεων και 
οικισμών της χώρας και άλλες διατάξεις» (Α' 214). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081 /1992 (Α' 154) και ανηκα- 
ταστάθηκε με την παρ. 2α του άρθρου 1 του Ν. 2469/1997 
(Α'38). 

4. Την υπ’ Δ17α/03/99/Φ.2.2.1/29.10.1996 απόφαση του 
Πρωθυπουργού και του Υπουργού Περιβάλλοντος, Χω¬ 
ροταξίας και Δημοσίων Έργων «Ανάθεση αρμοδιοτήτων 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροτα¬ 
ξίας και Δημοσίων Έργων Χρήστο Βερελή και Θεόδωρο 
Κολιοπάνο» (ΦΕΚ1006 Β'/4.11.1996)». 

5. Την 3605/ΕΠΑ 612/14.4.1986 απόφαση του Νομάρχη 
Ευβοίας «Καθορισμός ορίων και όρων και περιορισμών 
δόμησης και κατηγοριοποίηση του οικισμού Αγίου Ιωάν¬ 
νη κοινότητας Αγ. Ιωάννου Ν. Εύβοιας» (Δ' 607), όπως 
τροποποιήθηκε με την 361/23.2.1996 απόφαση «Τροπο¬ 
ποίηση της 3605/ΕΠΑ/12/14.4.1986 απόφασης Νομάρχη 
Εύβοιας για τον καθορισμό ορίων και όρων και περιορι¬ 
σμών δόμησης και κατηγοριοποίησης του οικισμού 
«Άγιος Ιωάννης της κοινότητας Άγιος Ιωάννης του Ν. 
Ευβοίας» (Δ' 282). 

6. Τις 4/1996 και 6/1997 γνωμοδοτήσεις του Κοινοτικού 
Συμβουλίου Αγίου Ιωάννου (Ν. Ευβοίας). 

7. Τις από 13.12.1996 και 26.5.1997 αιτιολογικές εκθέ¬ 
σεις της Δ/νσης Πολεοδομικού Σχεδιασμού. 


8. Τις 43 και 169/1997 γνωμοδοτήσεις του Κεντρικού 
Συμβουλίου Χωροταξίας Οικισμού και Περιβάλλοντος. 

9. Το γεγονός ότι από τις κανονιστικές διατάξεις αυτού 
του διατάγματος δεν προκαλεί δαπάνη σε βάρος του κρα¬ 
τικού προϋπολογισμού και του οικείου Ο.Τ.Α. 

10. Την 609/1998 γνωμοδότηση του Συμβουλίου της 
Επικράτειας με πρόταση του Υφυπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

Χαρακτηρίζεται ως παραδοσιακός ο οικισμός «Αγ. 
Ιωάννης» της κοινότητας Αγ. Ιωάννης (Ν. Ευβοίας), όπως 
φαίνεται να περικλείεται με μαύρη γραμμή στο σχετικό 
πρωτότυπο διάγραμμα σε κλίμακα 1:2.000, που θεωρή¬ 
θηκε από τον Προϊστάμενο της Δ/νσης Τοπογραφικών 
Εφαρμογών με την 3321/1999 πράξη του και που αντίτυ¬ 
πό του σε φωτοσμίκρυνση δημοσιεύεται με το παρόν 
διάταγμα. 

Άρθρο 2 

Στον κατά το προηγούμενο άρθρο, παραδοσιακό οικι¬ 
σμό καθορίζονται χρήσεις γης κατά τομείς Α, Β, και Γ, τα 
όρια των οποίων φαίνονται στο διάγραμμα του άρθρου 1 
ως εξής: 

I. Τομέας Α. 

Επιτρέπονται οι χρήσεις γενικής κατοικίας όπως προσ¬ 
διορίζονται από το άρθρο 3 του από 23.2.1987 Π.Δ/τος 
(Δ' 166) με εξαίρεση τα κτίρια στάθμευσης και τα πρα¬ 
τήρια βενζίνης. Τα επαγγελματικά εργαστήρια που επι¬ 
τρέπονται είναι αυτά που αναφέρονται σε παραδοσιακές 
εργασίες και ειδικότερα: 

- Αρτοποιία 

- Παρασκευή φύλλων κρούστας 

- Τροφίμων, ποτών 

- Φρύξη - άλεση καφέ, καφεκοπτεία 

- Παγωτού 

- Στεγνοκαθαριστήρια, καθαριστήρια, σιδερωτήρια 

- Ζαχαροπλαστικής 

- Επεξεργασία ξηρών καρπών 

- Επεξεργασία μέλιτος 

- Επισκευή υποδημάτων 

- Ρατπτκή ενδυμάτων 

- Ραττπκή υφασμάτων οικιακής χρήσεως 

- Κατασκευή μικροανπκειμένων εκ καλάμου, ξύλου και 
κατασκευής κορνιζών 

- Ταπετσαρία επίπλων 

- Τυπογραφία, βιβλιοδεσία 

- Έκδοση και εκτύπωση εφημερίδων, περιοδικών, βι¬ 
βλίων και φυλλαδίων 

- Αγγειοπλασπκή 

- Κατασκευή ειδών εκ γύψου 

- Κατασκευή μικροανπκειμένων ειδών, λαϊκής τέχνης 

- Αργυροχροσοχοΐα 

- Επισκευή ωρολογίων 

- Επισκευή παιχνιδιών 

- Επισκευή μουσικών οργάνων 

- Κατασκευή σφραγίδων, σημάτων 

- Διακόσμηση μικροανπκειμένων 

- Ξυλουργία 

II. Τομέας Β 

Επιτρέπονται οι χρήσεις γενικής κατοικίας όπως προσ¬ 
διορίζονται από το άρθρο 3 του ως άνω Π.Δ/τος με εξαί¬ 
ρεση τα πρατήρια βεζίνης. Τα επαγγελματικά εργαστήρια 

επιτρέπονται μόνο εφόοον αναφέρονται σε παραδοσια¬ 
κές εργασίες και ειδικότερα τα αναφερόμενα στην ανω¬ 
τέρω περίπτωση I (τομέα Α'). 

III. Τομέας Γ. 

Επιτρέπονται οι χρήσεις γενικής κατοικίας σύμφωνα με 
το άρθρο 3 του ως άνω Π.Δ/τος. 

Άρθρο 3 

Οι όροι και περιορισμοί δόμησης των οικοπέδων που 
βρίσκονται στους παραπάνω τομείς καθορίζονται ως 
εξής: 

I. Τομέας Α και Β. 

Ελάχιστο πρόσωπο: δέκα τρία (13) μέτρα. 

Ελάχιστο εμβαδόν: πεντακόσια (500) τετρ. μέτρα. 

II. Τομέας Γ. 

Ελάχιστο πρόσωπο: δέκα οκτώ (18) μέτρα. 

Ελάχιστο εμβαδόν: δύο χιλιάδες (2.000) τετρ. μέτρα. 
Κατά παρέκκλιση των διατάξεων I των παραγρ. I και II 
θεωρούνται άρτια και οικοδομήσιμα τα οικόπεδα, με 
όποιο εμβαδόν είχαν στις 24.4.1985 ημέρα δημοσίευσης 
του από 3.5.1985 Π .Δ/τος (ΔΊ 81). 

III. Και στους τρεις τομείς ισχύουν τα παρακάτω: 

1. Για την αρτιότητα των γηπέδων προσμετράται και η 
τυχόν έκταση που παραχωρείται από τον ιδιοκτήτη για τη 
δημιουργία κοινόχρηστου χώρου. 

2. Στον τομέα Α τα οικόπεδα είναι οικοδομήσιμα εφόσον 
έχουν πρόσωπο σε κοινόχρηστο χώρο οποιουδήποτε 
πλάτους. 

3. Στους τομείς Β και Γ εφόσον έχει εφαρμογή η διάτα¬ 
ξη της παρ. 2ατου άρθρου 6του από 24.4.1985 Π.Δ./Β. (Δ' 
181) όπως ισχύει, η λωρίδα οικοπέδου που τίθεται με κοι¬ 
νή χρήση πρέπει να είναι τουλάχιστον οκτώ (8) μ. 

4. Σε γωνιαίο οικόπεδο το ελάχιστο πλάτος λωρίδας των 
4.00 μ. ή 8.00 μ. αφήνεται στο συνολικό ανάπτυγμα του 
οικοπέδου. 

5. Οικόπεδα τα οποία βρίσκονται στον τομέα Γ σε επα¬ 
φή με τα όρια του οικισμού, υποχρεούνται να θέσουν σε 
κοινή χρήση, σύμφωνα με τις διατάξεις του άρθρου 6 του 
από 24.4.1985 Π .Δ/τος, λωρίδα εδάφους πλάτους τουλά¬ 
χιστον 8.00 μ. προς την πλευρά η οποία οριοθετεί τον 
οικισμό. 

Τα οικόπεδα αυτά μετά την παραχώρηση σε κοινή 
χρήση της λωρίδας αυτής εφόσον δεν έχουν την απαι- 
τούμενη αρτιότητα του τομέα Γ, θεωρούνται άρπα και 
οικοδομήσιμα όπως βρίσκονται. 

Στην περίπτωση αυτή εφαρμόζονται οι διατάξεις της 
παρ. 4 του άρθρου 6 του από 24.4.1985 Π.Δ/τος (Δ' 181) 
όπως ισχύει. 

6. Το μέγιστο ποσοστό κάλυψης και ο συντελεστής 
δόμησης των οικοπέδων ορίζονται ως εξής: 

α. Για οικόπεδα μέχρι 100 τ.μ. μέγιστο ποσοστό κάλυ¬ 
ψης ογδόντα τοις εκατό (80%) της επιφάνειας τους και 
συντελεστής δόμησης οκτώ δέκατα (0,8). 

β. Για οικόπεδα μέχρι 200 τ.μ. μέγιστο ποσοστό κάλυ¬ 
ψης εβδομήντα τοις εκατό (70%) της επιφάνειας τους και 
συντελεστής δόμησης επτά δέκατα (0,7). 

Στα οικόπεδα αυτά επιτρέπεται συνολική δομήσιμη επι¬ 
φάνεια 80 τ.μ., εφόσον, βάσει των όρων του παρόντος 

διατάγματος δεν προκύπτει η επιφάνεια αυτή. 

γ. Για οικόπεδα μέχρι 300 τ.μ. μέγιστο ποσοστό κάλυ¬ 
ψης εξήντα τοις εκατό (60%) της επιφάνειας τους και συ¬ 
ντελεστής δόμησης έξι δέκατα (0,6). 

Στα οικόπεδα αυτά επιτρέπεται συνολική δομήσιμη 


επιφάνεια 140 τ.μ., εφόσον, βάσει των όρων του παρό¬ 
ντος δ/τος δεν προκύπτει η επιφάνεια αυτή. 

δ. Για οικόπεδα μεγαλύτερα των 300 τ.μ. μέγιστο ποσο¬ 
στό κάλυψης σαράντα τοις εκατό (40%) της επιφάνειας 
τους και συντελεστής δόμησης (0,4). Στα οικόπεδα αυτά 
επιτρέπεται συνολική δομήσιμη επιφάνεια 180 τ.μ., εφό¬ 
σον, βάσει των όρων του παρόντος διατάγματος δεν προ¬ 
κύπτει η επιφάνεια αυτή. 

ε. Στην επιτρεπόμενη κάλυψη και στο συντελεστή δό¬ 
μησης προσμετρώνται και όλα τα βοηθητικά κτίσματα 
7.0 μέγιστος επιτρεπόμενος αριθμός ορόφων των κτι¬ 
ρίων ορίζεται σε δύο (2) με μέγιστο επιτρεπόμενο ύψος 
αυτών οκτώ (8) μ. μετρούμενο από τη γύρω φυσική στά¬ 
θμη του εδάφους και τέσσερα και ογδόντα εκατοστά 
(4,80) σε περίπτωση ισογείου κτιρίου συμπεριλαμβανο- 
μένης και στις δύο περιπτώσεις του ύψους της στέγης. 

Πάνω από το ύψος αυτό επιτρέπεται μόνο η κατασκευή 
καπνοδόχου. 

8. Το ελάχιστο ελεύθερο ύψος ορόφου, εφόσον πρό¬ 
κειται για διόροφο, κτίριο, ανέρχεται σε δύο σαράντα 
(2,40) μ. για το ισόγειο και τρία (3) μέτρα για τον όροφο. 

Όταν πρόκειται μόνο για ισόγειο κτίριο επιβάλλεται 
ελεύθερο ύψος τρία (3,00) μ. Για την εφαρμογή της 
παρούσας διάταξης θεωρείται ισόγειο το κτίριο στο 
οποίο ο επιτρεπόμενος συντελεστής δόμησης εξαντλεί¬ 
ται σε ένα όροφο. 

9. Σε κτίρια των τομέων Α και Β όγκου μεγαλύτερου των 
1.000 κ.μ. και του τομέα Γ όγκου μεγαλύτερου των 2.000 
κ.μ., πάνω από την ορισπκή στάθμη του εδάφους, επι¬ 
βάλλεται η διάσπαση του όγκου αυτού σε μικρότερους 
και σε ανεξάρτητα κτίρια, έστω και αν πρόκειται για 
λειτουργικά ενιαίο οικοδόμημα. Όταν για λόγους λει¬ 
τουργικούς του κηρίου και εφόσον πρόκειται για ειδικό 
κτίριο δεν είναι δυνατή η εφαρμογή του προηγούμενου 
εδαφίου, γνωμοδοτεί για τη μορφή του κηρίου η οικεία 
επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

Άρθρο 4 

Και στους τρεις τομείς Α, Β και Γ καθορίζονται οι παρα¬ 
κάτω μορφολογικοί όροι και περιορισμοί δόμησης. 

1. Η τοποθέτηση του κτιρίου μέσα στο οικόπεδο γίνεται 
με τα παρακάτω κριτήρια: 

α. να μη βλάπτεται ο πολεοδομικός ιστός του οικισμού, 
β. να προστατεύονται βασικά σημεία θέας των κοινο¬ 
χρήστων χώρων. 

γ. να προστατεύεται κατά το δυνατόν η θέα των ομόρων 
οικοπέδων. 

δ. να μη διαμορφώνονται υποβαθμισμένοι ελεύθεροι 
χώροι ανάμεσα σε όμορες ιδιοκτησίες. 

Η ΕΠΑΕ εγκρίνει τη θέση του κηρίου μέσα στο οικόπε¬ 
δο και μπορεί να επιβάλλει επιπλέον περιορισμούς ως 
προς τη μορφή του όγκου των κηρίων με την επιφύλαξη 
των παρ. 2 , 3,4 και 5 του παρόντος. 

2. Σε οικισμό ή τμήμα οικισμού χωρίς εγκεκριμένο σχέ¬ 
διο ως γραμμή δομήσεως ορίζεται το κοινό όριο μεταξύ 
των οικοπέδων και των κοινοχρήστων χώρων. 

3. Στους τομείς Β και Γ και σε οικόπεδο πάνω από 500 μ. 
το κηρίο τοποθετείται σε απόσταση τουλάχιστον 4.00 μ. 
από τη διαμορφούμενη γραμμή δόμησης. 

4. Εάν η υφισταμένη κατάσταση έχει δημιουργήσει κα¬ 
νόνα ως προς τη θέση της γραμμής δόμησης των κτιρίων, 

το νέο κτίριο μπορεί να τοποθετηθεί στη διαμορφωμένη 
οικοδομική γραμμή. 

5. Σε οικόπεδα μεγαλύτρα των 500 τ.μ. η απόσταση του 
κτιρίου από τοπίσω όριο είναι υποχρεωτικά Δ, όπως ορί¬ 
ζεται στο άρθρο 9 παρ. 1 του ΓΟΚ/1985. 

6. Επιβάλλεται η κατασκευή στέγης με κλίση έως 35% 
σύμφωνα με τα παραδοσιακά πρότυπα του οικισμού με 
βυζαντινά ή γαλλικά κεραμίδια. 

Απαγορεύεται η κατασκευή μονόρριχτης στέγης. 

Εξαιρετικά η προέκταση της πλευράς της στέγης που 
επικαλύπτει τυχόν υπάρχον χαγιάτι. 

7. Απαγορεύεται η συνέχιση των οικοδομικών εργα¬ 
σιών, οι οποίες ακολουθούν εκείνες του φέροντος οργα¬ 
νισμού και των τοίχων πληρώσεως του κτιρίου, πριν από 
την περάτωση των εργασιών κατασκευής της στέγης. Η 
συνέχιση των εργασιών γίνεται μόνο κατόπιν σχετικής 
βεβαιώσεως της αρμόδιας για την έκδοση της άδειας 
αρχής, Υ ια την παροχή δε ηλεκτρικού ρεύματος, σύνδεση 
με δίκτυο νερού και τηλεφώνου απαιτείται υποχρεωτικά 
η πιο πάνω βεβαίωση. 

Η υποχρέωση κατασκευής στέγης ισχύει και για υπάρ¬ 
χον κτίριο, εφ’ όσον γίνεται σ’ αυτό προσθήκη κατ’ επέ¬ 
κταση. 

Σε περίπτωση που ο πραγματοποιούμενος Σ.Δ. σε ισό¬ 
γειο κτίριο υπερβαίνει το 50% του συνολικού επιτρεπό¬ 
μενου, είναι υποχρεωτική η τοποθέτηση στέγης. 

8. Απαγορεύεται η κατασκευή κτιρίων σε υποστηλώμα- 
τα (ΡΙΙΟΤΙ5) και η τοποθέτηση λυομένων οικίσκων. Απα¬ 
γορεύεται η ολοκλήρωση των οικοδομικών εργασιών 
(επιχρίσματα, χρωματισμοί) στον όροφο διαφόρων κτι¬ 
ρίων πριν την ολοκλήρωση και της φάσης των εξωτερικών 
επιχρισμάτων στο ισόγειο. 

9. Για τη διαμόρφωση ακάλυπτων χώρων των οικοπέδων, 
επιτρέπονται μόνο οι απολύτως αναγκαίες εκσκαφές. 

10. Οι εξωτερικοί τοίχοι των κτιρίων κατασκευάζονται 
είτε από οποιοδήποτε υλικό επιχρισμένο υποχρεωτικά 
εξωτερικά με σοβά, χωρίς οδηγούς, σύμφωνα με τα 
παραδοσιακά πρότυπα, αποκλεισμένου του αρτκρισέλ, 
ρελιέφ πεταχτού, είτε λίθινοι ανεπίχριστοι, χωρίς τονι¬ 
σμένους αρμούς. 

Απαγορεύονται οποιουδήποτε είδους επενδύσεις των 
εξωτερικών όψεων. 

Απαγορεύεται στις όψεις του ίδιου επί μέρους κτιρια- 
κού όγκου κτιρίου η εμφάνιση ταυτόχρονα ανεπίχριστης 
λιθοδομής και επιχρισμένων υλικών φέροντος οργανι¬ 
σμού ή στοιχείων πληρώσεως. 

Ο χρωματισμός των κτιρίων γίνεται κατά τα παραδο¬ 
σιακά πρότυπα και ύστερα από έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

Όταν οι εξωτερικοί τοίχοι του κτιρίου κατασκευάζονται 
από λιθοδομή επιχρισμένη ή ανεπίχριστη πάχους τουλά¬ 
χιστον 50 εκ. τότε η καταλαμβανόμενη απ’ αυτούς επιφά¬ 
νεια δεν προσμετράται στην κάλυψη και το συντελεστή 
δόμησης. 

11. α) Τα κουφώματα στις όψεις του κτιρίου οφείλουν να 
τηρούν την αναλογία ύψους προς πλάτος 1,5/1 ή 2/1 για 
τα παράθυρα και 2,5/1 για τις πόρτες (εξώπορτες). 

Τυχόν διαμορφωμένα παραδοσιακά μορφολογικά στοι¬ 
χεία πάνω από τα κουφώματα (υπέρθυρα, φεγγίτες) συ- 
μπεριλαμβάνονται στην παραπάνω συνολική αναλογία - 
ύψους - πλάτους του κουφώματος. 


β) Τα κουφώματα των κτιρίων πρέπει να είναι ξύλινα και 
ειδικότερα: 

Τα εξώφυλλα είναι ταμπλαδωτά, καρφωτά (σανιδωτά) ή 
περσιδωτά (γαλλικά ήγερμανικά) ανάλογα με τα επικρο¬ 
τούντο παραδοσιακά πρότυπα του άμεσου περιβάλλο¬ 
ντος του κτιρίου. 

Τα τζαμιλίκια των παραθύρων υποδιαιρούνται με 2 του¬ 
λάχιστον κα'ίτια κατά την έννοια του ύψους. Η υποδιαίρε¬ 
ση αυτή δεν ισχύει για τους φεγγίτες. 

γ) Τα ανοίγματα των καταστημάτων πρέπει να είναι πε¬ 
ριορισμένων διαστάσεων και τα κουφώματα να είναι ανά¬ 
λογης κατασκευής και με τα ίδια υλικά με τα υπόλοιπα 
κουφώματα του κτίσματος. 

δ) Τα εξωτερικά κουφώματα των κτιρίων επιβάλλεται να 
είναι μονόχρωματα σύμφωνα με τα παραδοσιακά πρότυ¬ 
πα της περιοχής. Τα εξωτερικά ανοίγματα επιτρέπεται να 
καλύπτουν μέχρι το 30% της επιφάνειας του ορόφου στον 
οποίο ευρίσκονται εφόσον βρίσκονται στον τομέα Α και 
50% στους τομείς Β και Γ. 

17. Επιτρέπεται η κατασκευή ανοιχτών ή στεγασμένων 
εξωστών σε πρόβολο μετά από έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ) με¬ 
γίστου πλάτους ενός (1) μέτρου και συνολικού μήκους 
όχι μεγαλύτερου από το 1 13 του μήκους της όψης του κτι¬ 
ρίου. Το μέγιστο μήκος κάθε εξώστη ορίζεται σε 2,5 μέ¬ 
τρα. Απαγορεύονται οι γωνιακοί εξώστες σε πρόβολο. Τα 
στηθαία των εξωστών είναι κτιστά, ξύλινα ή σιδερένια. 

Εφόσον ο εξώστης κατασκευάζεται στην κύρια όψη του 
κτιρίου σε συνέχεια της σκάλας ανόδου επιτρέπεται να 
είναι ανοιχτός ή στεγασμένος κατ’ επέκταση της στέγης 
και να έχει πλάτος μέχρι 2.50 μ. και κατασκευάζεται δε 
σύμφωνα με τα παραδοσιακά πρότυπα. 

18. Επιτρέπονται ανοιχτές κλίμακες οι οποίες προσαρ¬ 
μόζονται στα παραδοσιακά πρότυπα του περιβάλλοντος 
σε ότι αφορά τη μορφή, τα υλικά, τον τρόπο κατασκευής 
και τους χρωματισμούς και δεν προσμετρώνται στο συ¬ 
ντελεστή δόμησης του οικοπέδου. 

Το πλάτος της ανοιχτής κλίμακας δεν υπερβαίνει το 
1.20 μ. 

19. Στη διαμορφωμένη οικοδομική γραμμή του οικο¬ 
πέδου επιτρέπονται περιφράξεις των οικοπέδων, των 
οποίων το συμπαγές τμήμα δεν είναι δυνατόν να υπερβεί 
το 1.50 μ. Οι περιφράξεις κατασκευάζονται από εμφανή 
πέτρα ή επίχρισμα χρωματισμένο λευκό. 

Οι τοίχοι αντιστήριξης διαμορφώνονται από άποψη υλι¬ 
κού και τρόπου κατασκευής σύμφωνα με τα παραδοσια¬ 
κά πρότυπα. 

Άρθρο 6 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 7 Μάΐου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Θ. ΚΟΛΙΟΠΑΝΟΣ 

ΑΠΟΦΑΣΕΙΣ 

Αριθ. 12906/2919 (4) 

Αναστολή χορήγησης οικοδομικών αδειών σε εντός και 
εκτός του εγκεκριμένου ρυμοτομικού σχεδίου περιο¬ 
χές του Δήμου Καματερού (Ν. Αττικής). 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Ατου από 17.7.1923 
Ν. Δ/τος «Περί σχεδίων πόλεων κ.λπ.» (Α' 228), που μετα¬ 
γενέστερα τροποποιήθηκαν και συμπληρώθηκαν. 

2. Τις διατάξεις του άρθρου 29Ατου Ν. 1558/1985, «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε μετηνπαρ. 2ατου άρθρου 1 του Ν. 2469/1997 
(Α' 38). 

3. Τις διατάξεις της παρ. 5 του άρθρου 12 του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις (Α' 
141). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων» (Α' 9). 


5. Την 17/1999 γνωμοδότηση του Δημοτικού Συμβου¬ 
λίου Καματερού. 

6. Το 6923/2357/1842/17.3.1999 έγγραφο της Δ/νσης 
Πολεοδομικού Σχεδιασμού. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Αναστέλλεται για ένα (1) χρόνο η χορήγηση οικοδο¬ 
μικών αδειών σε εντός και εκτός του εγκεκριμένου ρυμο¬ 
τομικού σχεδίου περιοχές του Δήμου Καματερού (Ν. Ατ¬ 
τικής) και συγκεκριμένα, στις υπό ένταξη περιοχές των 
πολεοδομικών ενοτήτων 2,3 και 4 αυτού και στα Ο.Τ. με 
αρ. 251, 500, 502, 511,512, 520, 533, 538, 639, 642, 657, 
659, όπως φαίνονται περικλειόμενες με μπλε γραμμή στο 
σχετικό πρωτότυπο διάγραμμα σε κλίμακα 1:5.000, που 
θεωρήθηκε από τον Προϊστάμενο της Δ/νσης Τοπογρα- 
φικών Εφαρμογών με την 12906/1999 πράξη του και που 
αντίτυπό του σε φωτοσμίκρυνση δημοσιεύεται με την 
παρούσα απόφαση. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαΐου 1999 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 


II 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΙΙρ: νννννν.βί. 91 - 
ΙΝΤΕΡΝΕΤ: ΙίοΙ-9Γ 

β-ΓΠΒίΙ: ΠΥ35 @ ΗθΙ·9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε. · Ε.Π.Ε. 5225 761 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 ΘΕΣΣΑΛΟΝΙΚΗ 

5230 641 Βασ. Όλγας 227 - Τ.Κ. 54100 (031) 423 956 

5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 4135 228 

5239 762 ΠΑΤΡΑ 

5248 141 Κορίνθου 327 - Τ. Κ. 262 23 (061) 6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531)22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 


4135 228 


(061) 6381 100 
(0651) 87215 

(0531)22 858 
(041) 597449 
(0661)89 127/89 120 


(081) 396 223 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 200 δρχ. 

- Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 >· . 

3.500 » . 

Γ (Διορισμοί, απολύσεις κ.λπ. Δημ. Υπαλλήλων) 

15.000 >· . 

750 - . 

Δ' (Απαλλοτριώσεις, πολεοδομία κ.λπ.) 

70.000 » . 

3.500 » . 

Αναπτυξιακών Πράξεων (Τ.Α.Π.Σ.) 

30.000 .. . 

1.500 » . 

Ν.Π.Λ Δ. (Διορισμοί κ.λπ. προσωπικού Ν.Π.Δ.Δ.) 

15.000 » . 

750 » . 

ί ίαράρτημα (Προκηρύξεις θέσεων ΔΕΠ κ.τλ.) 

5.000 »> . 

250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » . 

500 » . 

Ανωτάτου Ειδικού Δικαστηρίου (Α.Ε.Δ.) 

3.000 » . 

150 » . 

Προκηρύξεων Α.Σ.Ε.Π. 

10.000 » . 

500 » . 

Ανωνύμων Εταιρειών & Ε.Π.Ε. 

250.000 » . 

12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

12.500 - . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕ1 ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


II 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 

































